František Mestitz

Prof. JUDr. František Mestitz (; * 28. jún 1904, Roudnice nad Labem – † 21. júl 1994, Frankfurt nad Mohanom) bol právnik a vysokoškolský pedagóg. Bol prvým profesorom pracovného práva na území Slovenska a popredným odborníkom na toto právne odvetvie. V rokoch 1950 až 1952 bol dekanom Právnickej fakulty Univerzity Komenského.

 Životopis 
Narodil sa v meste Roudnice nad Labem v okrese Litoměřice. Už čoskoro sa aj s rodinou presťahoval do Viedne, kde v roku 1928 ukončil Právnickú fakultu Viedenskej univerzity. V tom istom roku sa presunul do nemeckého mesta Frankfurt nad Mohanom, kde začal pracovať na miestnej Právnickej fakulte Frankfurtskej univerzity ako asistent. Tu boli jeho profesormi významní právnici ako Hans Kelsen, či Hugo Sinzheimer, ktorý je považovaný za jedného zo zakladateľov pracovného práva. Práve pod vplyvom profesora Sinzheimera sa začal zameriavať na pracovné právo. V tomto odbore habilitoval v roku 1930 vo Frankfurte nad Mohanom na docenta. V roku 1933 sa vrátil do Česko-Slovenska. Následne sa aj v Bratislave už na Právnickej fakulte Univerzity Komenského stal docentom. Zároveň sa stal vedúcim Katedry štátneho a správneho práva. V roku 1950 sa stal dekanom Právnickej fakulty Univerzity Komenského. V tejto funkcii zotrval do roku 1952, kedy bol zároveň vymenovaný za profesora v odbore správne a pracovné právo. V tomto roku však došlo k jeho vylúčeniu z KSČ, čo súčasne znamenalo ukončenie jeho pedagogického pôsobenia na Univerzite Komenského. V nasledujúcich rokoch pracoval v rôznych podnikoch. Na Právnickú fakultu Univerzity Komenského sa vrátil až po rehabilitácii v roku 1964. Už v roku 1965 sa stal vôbec prvým vedúcim Katedry pracovného a roľníckodružstevného práva. Vďaka uvoľneniu pomerov v krajine sa mu v roku 1968 podarilo prednášať na rôznych univerzitách v Európe. Po začiatku normalizácie musel z Univerzity Komenského opätovne odísť. V roku 1973 tak odišiel do Západného Nemecka. Okrem pôsobenia na vysokej škole bol tiež členom Legislatívnej komisie federálneho Ministerstva práce ČSSR, radil členom Legislatívnej rady federálnej vlády ČSSR a pod. V roku 1994 zomrel vo Frankfurte nad Mohanom, kde až do svojej smrti aktívne písal práce zamerané na pracovné právo.

 Publikačná činnosť 
Vo svojej publikačnej činnosti sa venoval predovšetkým pracovnému právu, správnemu právu, sociálnej politike a porovnávacej právnej vede. Napísal viac ako 100 odborných publikácii. Významne sa podieľal na tvorbe Zákonníka práce.

 Zur Frage der Rechtsnatur der Satzung
 Neuer francösisches Arbeitsrecht
 Gleichzeitig ein Beitrag zur Vergleichung der Theorien des deutschen unf französischen Arbeitsrecht
 Renumerácia súkromných zamestnancov
 Niekoľko poznámok k úprave kolektívnej zmluvy v Československom pracovnom práve
 Opatreniu proti zastavovaniu podnikov a prepúšťaniu zamestnancov
 Účasť závodného výboru v spoločenských orgánov zamestnávateľa
 Vyššie služby nekupecké
 O medzinárodnej organizácii práce a zmene jej ústavy
 Nový vzťah človeka k práci ako základ pracovného práva československej ľudovej demokracie
 Zodpovednosť podniku za zdravú a bezpečnú prácu
 Zodpovednosť výrobcu strojov za zdravú a bezpečnú prácu
 Problémy bezpečnosti a hygieny práce
 Prevencia, zodpovednosť a liberácia pri pracovných úrazoch a chorobách z povolania
 Ochrana suščestvovanija i soderžanija trudovogo otnošenia v Kodekse truda
 Racionalizačné opatrenia a uvoľňovanie a hmotné zabezpečenie
 Rozhodovanie pracovných sporov
 Pracovné právo a porovnávacia právoveda
 Einige Geganwartsprobleme des tschechoslowakischen Arbeitsrecht
 Rivista internazionale di firitto di lavoro
 Arbeitsrecht und Wirtchaftslenkung
 Das Recht der Arbeit
 Wien – Selected Basic Problems od the new Czechoslovak Labour Law
 Modern Law Review
 Československé pracovné právo

 Referencie 

 Zdroje 
 Životopis Františka Mestitza 

Kategória:Absolventi Viedenskej univerzity
Kategória:Vyučujúci na Právnickej fakulte Univerzity Komenského v Bratislave
Kategória:Členovia KSČ/KSS
Kategória:Vylúčení z KSČ do roku 1989
Kategória:Osobnosti z Roudnice nad Labem
Kategória:Česko-slovenskí právnici
Kategória:Slovenskí právnici
Kategória:Slovenskí univerzitní profesori